裘錦秋女籃力求突破 隊長望從挫折中檢討成長
2024年04月16日 07:05
東網電視
更多新聞短片
上屆於Panasonic籃球邀請賽屈居亞軍的裘錦秋中學(葵涌)女籃,今屆捲土重來目標明確,就是向冠軍發起挑戰,對隊長韓芷澄及一班隊員而言,除了需要突破最大假想敵協恩中學之外,更需要是突破自我。
韓芷澄明確說出目標。上屆決賽不敵協恩的過程,她依然歷歷在目:「上次決賽我哋輸50幾分,比賽畀人拉開好遠,今次要突破嘅位,唔單止係想拉近距離,仲係想贏協恩。」今年精英賽,裘錦秋再次於協恩面前折戟4強止步,對此韓芷澄很不忿氣:「大家辛苦練咗好耐,但都發揮唔到出嚟,由成績可見我哋係練得唔夠,要再努力。」
多次的挫敗也讓她開始檢討,其中包括訓練內容:「練波次數要更加針對性,我哋主力係得5至7個,板櫈深度唔係好夠,所以體能係好重要。」今年中五的韓芷澄,還要出任球隊隊長一職,她承認是多了一份責任:「可能其他學校中六先做隊長,我哋冇師姐帶住,都有壓力嘅,但因為教練畀得我做呢個位,係因為相信我,所以我更加要好好帶領隊波。」
文:林卓臻
裘錦秋中學(葵涌)
教練:陳翊麟
球員:韓芷澄、戴欣婷、朱玟慈、鄧泳茹、羅煜葶、李乙澄、楊寶宸、廖幸兒、鄭錦瓊、韓芷熙、周妍希、劉若琳、唐樂澄、葉汾、潘心怡、李子瑤、彭芷晴、鄭同言
本學年成績:葵青區冠軍、精英賽殿軍
Panasonic學界籃球邀請賽2024
日期:5月23日至26日(周四至周日)
場地:灣仔修頓場館
參賽球隊: (男子組)12隊、(女子組)12隊
上屆冠軍:英華書院、協恩中學
(門票詳情容後公布)